Diari Oficial de la Generalitat Valenciana


Sumari del DOGV 5954, del 13-02-2009 (2009/1554)

RESOLUCIÓ de 5 de febrer de 2009, de la consellera de Turisme i presidenta de l'Agència Valenciana del Turisme, per la qual es publiquen les línies pressupostàries i imports globals màxims de les convocatòries d'ajudes per al 2009.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5954

Data del DOGV
:   13-02-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/1554


Data del document
:   05-02-2009

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * indústria hotelera
    * higiene alimentària
    * organització patronal
    * turisme rural
    * programa d'actuació
    * màrqueting
    * mitjans per a discapacitats
    * suport econòmic
    * medicina natural
    * indústria gastronòmica
    * regió turística
    * regió costanera
    * càmping
    * infraestructura turística
    * qualitat del medi ambient
    * administració local
    * ajuda pública

RESOLUCIÓ de 5 de febrer de 2009, de la consellera de Turisme i presidenta de l'Agència Valenciana del Turisme, per la qual es publiquen les línies pressupostàries i imports globals màxims de les convocatòries d'ajudes per al 2009. [2009/1554]  
El Text Refós de la Llei d'Hisenda Pública de la Generalitat establix en l'article 47, apartat 11, l'obligació d'incloure en les convocatòries d'ajudes dels diferents departaments i organismes del Consell la línia o línies de subvenció que les financen, així com l'import global màxim destinat a estes.  
Per la seua banda, l'Agència Valenciana del Turisme va aprovar, en règim de tramitació anticipada, sengles convocatòries d'ajudes per mitjà de la Resolució de 9 de desembre de 2008, de la consellera de Turisme, com a presidenta de l'Agència Valenciana del Turisme, per la qual es convoquen les ajudes de l'Agència per a l'any 2009, en el marc del Pla de Competitivitat del sector turístic 2009-2011, i per mitjà de la Resolució de 12 de desembre de 2008, de la consellera de Turisme, com a presidenta de l'Agència Valenciana del Turisme, per la qual es convoquen les ajudes de l'Agència Valenciana del Turisme dirigides a les entitats locals de la Comunitat Valenciana per a l'any 2009. En ambdues convocatòries es recordava així mateix l'obligació de complir al que establix l'esmentat article 47.11 del Text Refós de la Llei d'Hisenda Pública de la Generalitat Valenciana.   
En compliment de la dita obligació, es procedix a donar publicitat per mitjà de la present Resolució a l'import global màxim i a les línies pressupostàries de les ajudes convocades en les esmentades resolucions, i per això, resolc:  
Primer. Imports màxims d'ajuda i línies pressupostàries.   
1. L'import global màxim destinat a atendre les ajudes convocades en la Resolució de 9 de desembre de 2008, de la consellera de Turisme, com a presidenta de l'Agència Valenciana del Turisme, per la qual es convoquen les ajudes de l'Agència per a l'any 2009, en el marc del Pla de Competitivitat del Sector Turístic 2009-2011, és de 6.770.000 euros, distribuïts de la manera següent:   
- 980.000 euros a càrrec de la línia pressupostària SE 000957 del Capítol IV, programa pressupostari 321, Suport a Excel·lència en la Gestió Turística, dels Pressupostos de la Generalitat per al 2009, amb destinació a l'Agència Valenciana del Turisme.   
- 5.790.000 euros a càrrec de la línia pressupostària SE000958, del Capítol VII, programa pressupostari 322, Ajudes a Projectes d'Inversió del Sector Turístic, dels Pressupostos de la Generalitat per al 2009, amb destinació a l'Agència Valenciana del Turisme.   
2. L'import global màxim destinat a atendre les ajudes establides en la Resolució de 12 de desembre de 2008, de la consellera de Turisme, com a presidenta de l'Agència Valenciana del Turisme, per la qual es convoquen les ajudes de l'Agència Valenciana del Turisme dirigides a les entitats locals de la Comunitat Valenciana per a l'any 2009, és d'1.035.000 euros, distribuïts de la manera següent:   
- 85.000 euros a càrrec de la línia pressupostària SE000044, del Capítol IV, subprograma 143, «Assistència Tècnica Municipal», dels Pressupostos de la Generalitat per al 2009, amb destinació a l'Agència Valenciana del Turisme.  
- 900.000 euros a càrrec de la línia pressupostària, SE000048, del Capítol VII, del programa 54, subprograma 540, «Adequació de Recursos Turístics d'Interior», dels Pressupostos de la Generalitat per al 2009, amb destinació a l'Agència Valenciana del Turisme.   
- 50.000 euros a càrrec de la línia pressupostària SE 000957 del Capítol IV, programa pressupostari 321, Suport a Excel·lència en la Gestió Turística, dels Pressupostos de la Generalitat per al 2009, amb destinació a l'Agència Valenciana del Turisme.   
Segon. Ampliació de l'import global màxim   
Els imports globals màxims de les ajudes convocades en les Resolucions de 9 i 12 de desembre de 2008 seran susceptibles d'increments de dotació pressupostària en el marc del Pla «Avança Sectors Productius».   
Tercer. Marc europeu d'ajudes públiques.   
La realització dels pagaments de les ajudes convocades per la Resolució de 9 de desembre de 2008 de l'Agència Valenciana del Turisme en el marc del Pla de Competitivitat del sector turístic 2009-2011, queda condicionada a l'autorització per la Comissió Europea de l'aplicació del nou límit compatible de l'import de les ajudes fixat en l'article 4.2 del «Marc temporal comunitari aplicable a les mesures d'ajuda estatal per a facilitar l'accés al finançament en l'actual context de crisi econòmica i financera» (Diari Oficial de la Unió Europea 22.01.2009).   
València, 5 de febrer de 2009.- La consellera de Turisme i presidenta de l'Agència Valenciana del Turisme: Angélica Such Ronda.